### Beslutning

Godkendt.

### Sagsfremstilling

## Resume og sagens baggrund

Almene vandværker skal have et regulativ, der beskriver vilkårene for retten til vandforsyning, og hvilke forpligtigelser vandforsyningen og forbrugeren har. De almene vandværkers nuværende regulativ er fra 2010. Med denne godkendelse føres regulativet til tidssvarende forhold.

Da det indstillede regulativ overholder lovgivningen, kan kommunen ikke nægte at godkende det.

## Indstillinger

Direktøren indstiller, at regulativ for 32 private almene vandværker, se bilag 1, godkendes.

## Behandling

Teknik- og Miljøudvalget, Økonomiudvalget, Kommunalbestyrelsen.

## Sagsfremstilling

Almene vandværker skal have et regulativ, der fastlægger forholdet mellem vandforsyningen og forbrugeren, herunder vilkår om vandmåling, ansvar for vedligeholdelse af rørledninger mv. Regulativet fastlægger også forhold omkring lukning for vand, forsyning af erhverv og brandtekniske installationer med mere.

De almene vandværkers nuværende regulativ er fra 2010, og er ikke tidssvarende. Vandværkerne har i samarbejde derfor udarbejdet et nyt regulativ, se bilag 1, på baggrund af brancheforeningens vejledning og Kalundborg Vandforsynings nyligt godkendte regulativ. Regulativet er indstillet af Kalundborg Vandråd på vegne af 32 vandværker. Vandværkerne der er omfattet af regulativet er listet på side 45-46 i bilag 1.

Regulativet kan medføre udgifter for Vestsjællands Brandvæsen til betaling for vand til brandslukningsformål.

Vestsjællands Brandvæsen oplyser, at der i gennemsnit bruges cirka 1000 kubikmeter vand per år til brandslukning. Administrationen estimerer udgift til betaling for denne vandmængde til mindre end kr. 20.000 per år. KL's holdning er, at "vandforbruget ved beredskabsopgaver bør betales af vandselskaberne – som en samfundsopgave".

Kalundborg Kommune skal legalitetsgodkende regulativet, før det bliver gældende. Efter administrationens vurdering strider regulativet ikke mod gældende lovgivning. Kommunen kan ikke nægte at godkende regulativet og kan heller ikke ændre i regulativet, hvis det overholder gældende lovgivning.

## Økonomiske konsekvenser

Ingen.

### Sagens forløb

03-02-2022 Teknik- og Miljøudvalget
Anbefales.
09-02-2022 Økonomiudvalget
Anbefales.
23-02-2022 Kommunalbestyrelsen
Godkendt.